《登滕王阁》
清代·张远

高阁登临此大观，四山对面压龙盘。岂无词赋惊阎帅，已把文章让子安。

人世百年风浩浩，长江千古水漫漫。南州高士今谁是，有客斜阳独倚阑。

作者简介：（1650—1724，一作1648—1717）清福建侯官人，字超然，号无闷道人。以滨海多难，政苛如虎，流亡道路，后侨寓江苏常熟。康熙三十八年举人，官云南禄丰知县，卒于滇中。诗文均为当时名流所激赏。有《无闷堂诗文集》。